open-index/open-wikipedia-markdown huggingface dataset:
เธอแรง หยุดโลก

**เธอแรง หยุดโลก** () เป็นภาพยนตร์แนวแอ็คชั่น-ทริลเลอร์ กำกับโดย สตีเว่น โซเดอเบิร์ก นำแสดงโดย จีน่า คาราโน่, แอนโทนิโอ แบนเดรัส, ไมเคิล ดักลาส, อีวาน แมคเกรเกอร์, แชนนิง เททัม และ ไมเคิล ฟาสเบนเดอร์

## เนื้อเรื่องย่อ

## นักแสดงนำ
* จีน่า คาราโน่ รับบทเป็น มัลโลลี เคน
* ไมเคิล ฟาสเบนเดอร์ รับบทเป็น พอล
* อีวาน แมคเกรเกอร์ รับบทเป็น เคนเนธ
* บิล แพกซ์ตัน รับบทเป็น จอห์น เคน
* แชนนิง เททัม รับบทเป็น แอรอน
* แอนโทนิโอ แบนเดรัส รับบทเป็น โรดริโก
* ไมเคิล ดักลาส รับบทเป็น โคเบลนซ์

## การพัฒนา
ภาพยนตร์ชุดนี้ได้รับการประกาศครั้งแรกในเดือนมิถุนายน ค.ศ. 2009  โดยใช้ชื่อในตอนแรกคือ *น็อคเอาท์* ซึ่งเปลี่ยนเป็น *เฮย์ไวร์* ในภายหลัง ก่อนที่จะเริ่มการสร้างในเวลาต่อมา

บทภาพยนตร์ได้เขียนขึ้นสำหรับการถ่ายทำในกรุงดับลินโดยเฉพาะ ซึ่งมีการถ่ายทำภาพยนตร์ส่วนใหญ่ในเกาะไอร์แลนด์ โดยการถ่ายทำเริ่มขึ้นตั้งแต่วันที่ 2 กุมภาพันธ์ ค.ศ. 2010 ถึงวันที่ 25 มีนาคม ค.ศ. 2010 ที่งบประมาณราว 25 ล้านเหรียญ การถ่ายทำนี้ได้สร้างตำแหน่งงานขึ้นกว่าหนึ่งร้อยงานในพื้นที่ที่มีการถ่ายทำ 

ภาพแรกของการถ่ายทำได้รับการเปิดเผย ณ วันที่ 26 กุมภาพันธ์ ค.ศ. 2010 

## การตอบรับ
ภาพยนตร์ชุดนี้ได้รับความเห็นจากนักวิจารณ์ในเชิงบวก ความคิดเห็นจากเว็บไซต์ออนไลน์รอทเทนโตเมโต้ได้รายงานว่า  80 เปอร์เซ็นต์ของนักวิจารณ์ได้ให้การตอบรับในเชิงบวกจาก 152 ความคิดเห็น บทวิจารณ์อย่างเป็นเอกฉันท์จากเว็บไซต์ดังกล่าวระบุว่า *เธอแรง หยุดโลก* เป็นภาพยนตร์ที่มีความตื่นเต้นเร้าใจแบบฉับไว กับฉากที่ถ่ายทำออกมาได้อย่างลงตัว ที่ทำให้ผู้ชมสามารถเข้าถึงในฉากแอ็คชั่นได้เป็นอย่างดี

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทย
หมวดหมู่:ภาพยนตร์ที่ถ่ายทำในประเทศไอร์แลนด์
หมวดหมู่:ภาพยนตร์ที่ถ่ายทำในประเทศสเปน
เทมเพิลรัน

***เทมเพิลรัน*** () เป็นวิดีโอเกมแนววิ่งแบบไร้ซึ่งจุดจบ พัฒนาโดยอิมานจิสตูดิโอส์ ออกมาในระบบไอโอเอส ในไอโฟนและไอแพด รวมถึงในแอนดรอยด์ด้วย ในไอทูนส์สโตร์ ติดใน 50 อันดับแรกของเกมที่ดาวน์โหลดมากที่สุดในเดือนธันวาคม ค.ศ. 2011 และติดอันดับ 1 บนชาร์ตฟรีแอปป์ของไอโอเอส และติดอันดับทำรายได้สูงสุดของแอปป์ไอโอเอส ซึ่งเดิมออกขายในราคา 99 เซ็นต์ แต่ปัจจุบันดาวน์โหลดได้ฟรี โดยผู้เล่นจะเสียเงินในกรณีซื้อเหรียญในเกมแทน

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
ชุดดำสัญญาณสยอง

**ชุดดำสัญญาณสยอง** () เป็นภาพยนตร์สยองขวัญ-ทริลเลอร์ กำกับโดย เจมส์ วัตคินส์ เขียนบทโดย เจน โกลด์แมน และอิงจากนวนิยายในชื่อเรื่องเดียวกันนี้ ของ ซูซาน ฮิลล์ ภาพยนตร์ชุดนี้สร้างโดย แฮมเมอร์ฟิล์มโปรดักชันส์ นำแสดงโดย แดเนียล แรดคลิฟฟ์, คิเอเรน ไฮด์ส, เจเน็ท แมคเทียร์, โซฟี สทัคกี้ และ ลิซ ไวท์ ภาพยนตร์ได้รับการเปิดตัวในสหรัฐฯและแคนาดา ณ วันที่ 3 กุมภาพันธ์ ค.ศ. 2012 ซึ่งได้รับการตอบรับโดยทั่วไปในเชิงบวก และได้รับการเปิดตัวในสหราชอาณาจักรวันที่ 10 กุมภาพันธ์ ค.ศ. 2012 

## เนื้อเรื่องย่อ
เป็นเรื่องราวของทนายความหนุ่มที่มีชื่อว่า อาเธอร์ คิปส์ ซึ่งได้เดินทางมาทำงานเพียงคนเดียวในหมู่บ้านเล็กๆแห่งหนึ่ง โดยเขาได้อาศัยอยู่ในบ้านพักร้างในเกาะที่มีบรรยากาศวังเวง แล้วเขาก็พบกับเหตุการณ์ที่น่าสยดสยองอันเกี่ยวเนื่องกับวิญญาณของสตรีในชุดดำลึกลับนางหนึ่ง ซึ่งมีปริศนาต่างๆที่ชวนให้เกิดอาการผวาอย่างสุดเกินบรรยาย

## นักแสดงนำ
* แดเนียล แรดคลิฟฟ์ รับบทเป็น อาเธอร์ คิปส์ ทนายความหนุ่ม
* คิเอเรน ไฮด์ส รับบทเป็น แซม เดลี่ เจ้าของที่ดินชานเมือง
* เจเน็ท แมคเทียร์ รับบทเป็น นางเดลี่ ภรรยาของเดลี่
* โซฟี สทัคกี้ รับบทเป็น สเตลลา คิปส์

## การสร้าง
ภาพยนตร์ได้รับการประกาศขึ้นใน ค.ศ. 2009  โดยมี เจน โกลด์แมน เป็นนักเขียนบท และมี เจมส์ วัตคินส์ เป็นผู้กำกับ ส่วนแดเนียล แรดคลิฟฟ์ ได้รับการประกาศว่าจะมารับบทเป็น อาเธอร์ คิปส์ เมื่อวันที่ 19 กรกฎาคม ค.ศ. 2010 

#### การถ่ายทำ
ได้มีการวางแผนถ่ายทำภาพยนตร์เรื่องนี้ในระบบ 3 มิติ แต่ก็ได้ละแผนการดังกล่าวในภายหลัง การถ่ายทำอย่างเป็นทางการเริ่มขึ้นในวันที่ 26 กันยายน ค.ศ. 2010 

## การตอบรับ
#### คำวิจารณ์
ภาพยนตร์ชุดนี้ได้รับการประเมินที่ 62/100 คะแนนจากเว็บไซต์เมต้าคริทิค โดยมีการแสดงให้เห็นถึงความเห็นว่าเป็นที่โปรดปรานโดยทั่วไป

#### บ็อกซ์ออฟฟิศ
ในช่วงสุดสัปดาห์เปิดตัว *ชุดดำสัญญาณสยอง* ทำรายรับไว้ที่ 20 ล้านเหรียญ ซึ่งเป็นการเปิดตัวที่สำเร็จมากที่สุดเท่าที่เคยมีมาของแฮมเมอร์ฟิล์ม และได้รับการจัดอยู่ในบ็อกซ์ออฟฟิศเป็นลำดับที่สองถัดจากภาพยนตร์ *[[Chronicle (film)|Chronicle]]* ซึ่งทำรายรับมากกว่าราว 1 ล้านดอลลาร์สหรัฐ รายรับรวมทั้งหมดของภาพยนตร์ที่จัดฉายในอเมริกาถึงวันที่ 12 กุมภาพันธ์ ค.ศ. 2012 อยู่ที่ 35,456,000 ดอลลาร์สหรัฐ

## อ้างอิง

## แหล่งข้อมูลอื่น
* The Woman in Black Official Movie Website 
* Official UK movie website 
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อังกฤษ
หมวดหมู่:ภาพยนตร์แคนาดา
หมวดหมู่:ภาพยนตร์สวีเดน
หมวดหมู่:ภาพยนตร์ภาษาอังกฤษ
เบอร์นาร์ด (รายการโทรทัศน์สั้น)

**เบอร์นาร์ด** (ฮันกึล:빼꼼) หรือ Backkom เป็นแอนิชันสั้นๆ ประเภท ตลก ออกอากาศเมื่อปี 2006 ผู้สร้างการพัฒนา 2 บริษัท เช่น Screen21 และ RG Animation Studios  มีจำนวน 156 ตอน ส่วนประเทศไทยเคยออกฉายทางช่อง ไทยพีบีเอส พ.ศ. 2554 ในชื่อ ***แบ๊คค่อม...หมีซ่าจอมซน***

## ตัวละคร
* **เบอร์นาร์ด** หรือ **แบ๊คค่อม** เป็นหมีขั้วโลกที่หาเรื่องกับตัวเอง และตัวอื่นๆ มากมาย เขามักจะประมาทและเจ็บตัวทุกๆตอน
* **Lloyd**
* **อีวา**
* **[[ซานตาคลอส]]**
* **Goliat**
* **Pokey**
* **Pilot**
* **แซ็ก** 
* **Tyler**

## ลิงก์ที่เกี่ยวข้อง
* เว็บไซต์อย่างเป็นทางการ 
* ''Screen21'' Website 
* 

หมวดหมู่:การ์ตูนเกาหลีใต้
สโมสรฟุตบอลสยาม

**สโมสรฟุตบอลสยาม** หรือ **สยาม เอฟ.ซี.** เป็นสโมสรฟุตบอลอาชีพในประเทศไทยโดยเป็นทีมจากจังหวัดปทุมธานี ปัจจุบันเล่นในไทยแลนด์ เซมิโปรลีก 

## ประวัติสโมสร
สโมสรฟุตบอลสยามก่อตั้งขึ้นครั้งแรกเมื่อปี พ.ศ. 2549 ในชื่อแรกเริ่มคือ สมาคมกีฬาบางกอกกล๊าส เป็นสโมสรฟุตบอลของโรงงานบางกอกกล๊าส ซึ่งเป็นโรงงานในเครือของสิงห์ คอร์เปอเรชั่น เพื่อส่งเข้าร่วมการแข่งขันฟุตบอลดิวิชั่นถ้วยพระราชทานฯ เป็นฟุตบอลลีกสมัครเล่นของทางสมาคมกีฬาฟุตบอลแห่งประเทศไทยในขณะนั้น หลังจากที่ฝ่ายบริหารสมาคมกีฬาบางกอกกล๊าสได้เข้าเทคโอเวอร์สโมสรฟุตบอลธนาคารกรุงไทยจากไทยพรีเมียร์ลีกในปี พ.ศ. 2552 และได้เปลี่ยนแปลงสโมสรฟุตบอลธนาคารกรุงไทยเป็นสโมสรฟุตบอลบางกอกกล๊าส สมาคมกีฬาบางกอกกล๊าสที่อยู่ในดิวิชั่นถ้วยพระราชทานฯก็ได้มีการเปลี่ยนแปลงเป็นสโมสรฟุตบอลรังสิต หรือ รังสิต เอฟ.ซี. และเป็นทีมน้องของสโมสรฟุตบอลบางกอกกล๊าส ต่อมา รังสิต เอฟ.ซี. ได้เปลี่ยนแปลงชื่อเป็น สโมสรฟุตบอลธนบุรี บีจี ยูไนเต็ด และเปลี่ยนแปลงกลับมาใช้ชื่อ รังสิต เอฟ.ซี. ตามลำดับ 

หลังจากที่สมาคมกีฬาฟุตบอลแห่งประเทศไทยฯ ซึ่งเป็นผู้จัดการแข่งขันฟุตบอลลีกอาชีพได้มีการเปลี่ยนแปลงระบบลีกอาชีพและให้สโมสรระดับอาชีพสามารถส่งทีมสำรองหรือทีมบีเข้าร่วมการแข่งขันไทยลีก 4 ผู้บริหารสโมสรฟุตบอลบางกอกกล๊าสจึงเปลี่ยนแปลง รังสิต เอฟ.ซี. เป็น สโมสรฟุตบอลบางกอกกล๊าส ทีมบี หรือ บางกอกกล๊าส เอฟ.ซี. บี เพื่อเป็นทีมสำรองของ บีจีเอฟซี ต่อมาสโมสรได้มีการเปลี่ยนแปลงเป็นสโมสรฟุตบอลบีจีซี หรือ บีจีซี เอฟ.ซี. และในปี พ.ศ. 2562 สโมสรเกิดการเปลี่ยนแปลงครั้งใหม่เป็นสโมสรฟุตบอลสยาม หรือ สยาม เอฟ.ซี. และได้แยกทีมออกจากการเป็นทีมน้องและทีมสำรองของสโมสรฟุตบอลบางกอกกล๊าส หรือ สโมสรฟุตบอลบีจี ปทุม ยูไนเต็ด ในปัจจุบัน

ในฤดูกาล 2019 สโมสรได้ลงนามบันทึกข้อตกลงความร่วมมือทางด้านกีฬาฟุตบอลกับวิทยาลัยเทคนิคราชสิทธาราม

## ผู้เล่น
### ผู้เล่นชุดปัจจุบัน

## ผลงานของสโมสรในแต่ละฤดูกาล

## อ้างอิง

## แหล่งข้อมูลอื่น
* 

สยาม
หมวดหมู่:สโมสรกีฬาที่ก่อตั้งในปี พ.ศ. 2560
เจอรีส์เกม

***เจอรีส์เกม*** () เป็นแอนิเมชันคอมพิวเตอร์แบบสั้นๆ ผลิตโดยพิกซาร์ ออกเมื่อวันที่ 25 พฤศจิกายน 1997

## เนื้อเรื่อง
ชายชรากำลังเล่นหมากรุกอยู่คนเดียว เขาได้สับเปลี่ยนมาเล่นอีกด้าน และเขาเล่นกับตัวเอง

## เผยแพร่
*เจอรีส์เกม* เปิดตัวในวันที่ 24 พฤศจิกายน ค.ศ. 1997 ที่ Laemmle's Monica Theater ในแซนตามอนิกา รัฐแคลิฟอร์เนีย จากนั้นมีการนำเรื่องสั้นนี้ไปใส่ในภาพยนตร์*[[ตัวบั๊กส์ หัวใจไม่บั๊กส์]]*รอบฉายโรงภาพยนตร์ใน ค.ศ. 1998 และภายหลังเผยแพร่ในวีเอชเอสและดีวีดีของภาพยนตร์เรื่องเดียวกัน

## อ้างอิง

## แหล่งข้อมูลอื่น
*  จากพิกซาร์
* 
* 
* 

หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์เกี่ยวกับหมากรุกสากล
การล้อมโอซากะ

**การล้อมโอซากะ** () เป็นชุดของการต่อสู้ที่ดำเนินการโดยรัฐบาลโชกุนโทกูงาวะของญี่ปุ่นกับตระกูลโทโยโตมิ และจบลงด้วยการทำลายล้างตระกูลโทโยโตมิ โดยแบ่งออกเป็นสองช่วง (การรบในฤดูหนาวและฤดูร้อน) และกินเวลาตั้งแต่ปี ค.ศ. 1614 ถึง 1615 การล้อมได้ยุติการต่อต้านรัฐบาลโชกุนครั้งใหญ่ครั้งสุดท้าย  การสิ้นสุดของความขัดแย้งบางครั้งเรียกว่าการสงบศึกเก็นนะ (元和偃武) เพราะศักราชถูกเปลี่ยนจากเคโชเป็นเก็นนะทันทีหลังจากการล้อมสิ้นสุดลง

## เบื้องหลัง
เมื่อโทโยโตมิ ฮิเดโยชิถึงแก่อสัญกรรมในปี ค.ศ. 1598 ญี่ปุ่นก็ตกอยู่ภายใต้การปกครองของสภาผู้อาวุโสทั้งห้า ซึ่งโทกูงาวะ อิเอยาซุมีอำนาจสูงสุด หลังจากเอาชนะอิชิดะ  มิตสึนาริในยุทธการที่เซกิงาฮาระในปี ค.ศ. 1600 อิเอยาซุก็ปกครองญี่ปุ่นด้วยตัวเองและล้มเลิกสภา ในปี ค.ศ. 1603 รัฐบาลโชกุนโทกูงาวะได้ก่อตั้งขึ้น โดยมีเมืองหลวงอยู่ที่เอโดะ ฮิเดโยริซึ่งเป็นลูกชายคนเดียวของฮิเดโยชิและแม่ของเขาคือโยโดะ โดโนะได้รับอนุญาตให้อยู่ที่ปราสาทโอซากะ ป้อมปราการที่เคยเป็นที่อยู่อาศัยของฮิเดโยชิ และฮิเดโยริยังคงถูกกักขังอยู่ในปราสาทแห่งนี้เป็นเวลาหลายปี นอกจากนี้ เพื่อเป็นกลไกในการควบคุม เห็นพ้องกันว่าในปี ค.ศ. 1603 เขาจะแต่งงานกับลูกสาวของฮิเดตาดะคือเซ็นฮิเมะที่เกี่ยวข้องกับทั้งสองตระกูล อิเอยาซุพยายามสร้างระบอบการปกครองที่ทรงอำนาจและมั่นคงภายใต้การปกครองของตระกูลของเขาเอง มีเพียงโทโยโตมิที่นำโดยโทโยโตมิ ฮิเดโยริ ลูกชายของฮิเดโยชิภายใต้อิทธิพลของโยโดะ โดโนะแม่ของเขาเท่านั้นที่ยังคงเป็นอุปสรรคต่อเป้าหมายนั้น

## อ้างอิง

หมวดหมู่:ยุคเอโดะ
หมวดหมู่:จังหวัดโอซากะ
จอห์น ดิลลิงเจอร์

**จอห์น ดิลลิงเจอร์** () อดีตอาญชากรชื่อดังชาวอเมริกัน

จอห์น ดิลลิงเจอร์ มีชื่อเต็มว่า **จอห์น เฮอร์เบิร์ต ดิลลิงเจอร์ จูเนียร์** (John Herbert Dillinger, Jr.) มีเชื้อสายเยอรมัน เกิดเมื่อวันที่ 22 มิถุนายน ค.ศ. 1903 ที่อินดีแอนาโปลิส รัฐอินดีแอนา ในครอบครัวฐานะปานกลาง แต่ด้วยการเป็นผู้ไม่มีการศึกษาและก่ออาชญากรรมมาตั้งแต่ยังเด็ก และมีความสัมพันธ์กับผู้หญิงที่เป็นเครือญาติกัน ทำให้ดิลลิงเจอร์ถูกจองจำในทัณฑสถานเยาวชน

เมื่อพ้นออกมา ดิลลิงเจอร์ก่อคดีอาญาเป็นครั้งแรกด้วยการปล้นร้านขายของชำแห่งหนึ่งในอินดีแอนาโปลิส และถูกจองจำในวันที่ 16 กันยายน ค.ศ.  1924 หลังจากก่อคดีมา 10 วัน ด้วยโทษเป็นเวลา 10 ปี ในระหว่างนี้ทำให้ดิลลิงเจอร์ได้รู้จักกับอาชญากรมากมายในนั้น เมื่อพ้นโทษออกมาในกลางปี ค.ศ. 1933 ดิลลิงเจอร์ก็สร้างชื่อเสียงด้วยการปล้นธนาคารใหญ่ ๆ ถึง 11 ครั้ง ได้ยอดเงินรวม 3 แสนดอลลาร์สหรัฐ มีเจ้าหน้าที่ตำรวจและประชาชนทั่วไปเสียชีวิตถึง 15 ราย และบาดเจ็บ 17 คน  สร้างความสั่นสะเทือนไปทั่วประเทศ และหลายหน่วยงานทางรัฐ เช่น เอฟบีไอ ถึงขนาดที่  เฮอร์เบิร์ต ฮูเวอร์ ประธานาธิบดีสหรัฐอเมริกา ซึ่งในขณะนั้นดำรงตำแหน่งผู้อำนวยการใหญ่ของเอฟบีไอ ประกาศผ่านทางวิทยุกระจายเสียงว่า เป็น *"ศัตรูของรัฐอันดับหนึ่ง"*

ดิลลิงเจอร์เคยถูกจับถึง 3 ครั้ง แต่ก็สามารถหลบหนีออกมาได้ทุกครั้ง ด้วยความช่วยเหลือของบรรดาลูกน้อง ในช่วงท้ายของการก่อคดี แก๊งค์ของดิลลิงเจอร์ขยายอิทธิพลในชิคาโก  ในขณะที่เอฟบีไอก็ตั้งหน่วยงานขึ้นมาไล่ล่าเช่นเดียวกัน

ดิลลิงเจอร์ เสียชีวิตลงด้วยวัยเพียง 31 ปี  เมื่อวันที่ 22 กรกฎาคม ค.ศ. 1934 เมื่อเอฟบีไอวางแผนให้ดิลลิงเจอร์ไปชมภาพยนตร์กับผู้หญิงสาวสองคน เมื่อเสร็จแล้ว ในสถานการณ์หน้าโรงภาพยนตร์ ในรัฐอิลลินอย ดิลลิงเจอร์เห็นถึงความผิดปกติ และพยายามหนี แต่ก็ไม่รอดเมื่อถูกเจ้าหน้าที่วิสามัญฆาตกรรมด้วยกระสุนไปทั้งหมด 5 นัด ถูกเป้า 3 นัด

หลังจากดิลลิงเจอร์เสียชีวิตลงแล้ว แก๊งค์ของเขาก็ค่อย ๆ ถูกกำจัดลงเรื่อย ๆ เป็นอันปิดฉากตำนานอาชญากรลือชื่อของสหรัฐอเมริกา ในช่วงทศวรรษที่ 30

ถึงแม้ว่าดิลลิงเจอร์จะเป็นอาชญากร แต่ก็มีผู้คนส่วนหนึ่งชื่นชมเขาอยู่ไม่น้อย ถึงขนาดก่อตั้งเป็นชมรม และมีกิจกรรมไปเยี่ยมเยือนหลุมฝังศพของเขาเป็นประจำทุกปี

เรื่องราวของจอห์น ดิลลิงเจอร์ ถูกยกให้เป็นตำนานอาชญากรของสหรัฐอเมริกา เช่นเดียวกับ อัล คาโปน, บอนนี่แอนด์ไคลด์ หรือลัคกี้ ลูเซียโน่ มีการสร้างเป็นภาพยนตร์หรือซีรีส์ต่าง ๆ มากมาย โดยเฉพาะในปี ค.ศ. 2009 ในเรื่อง *[[วีรบุรุษปล้นสะท้านเมือง|Public Enemies]]* จากการกำกับของ ไมเคิล แมนน์ โดยมี จอห์นนี่ เด็ปป์ รับบทเป็น จอห์น ดิลลิงเจอร์ และคริสเตียน เบลล์ รับบท เมลวิน เพอร์วิส เจ้าหน้าที่เอฟบีไอ ผู้เป็นตัวตั้งตัวตีในการไล่ล่าดิลลิงเจอร์ 

## อ้างอิง

หมวดหมู่:อาชญากรชาวอเมริกัน
หมวดหมู่:ชาวอเมริกันเชื้อสายเยอรมัน
คิ

**คิ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า き มีที่มาจากตัวเขียนหวัดของมันโยงะนะ 幾 และคะตะกะนะเขียนว่า キ มีที่มาจากการดัดแปลงตัวเขียนหวัดของมันโยงะนะ 幾 ออกเสียงว่า  เมื่อเติมดะกุเต็งจะออกเสียงว่า  ในพยางค์แรก และแปรเสียงอยู่ระหว่าง  กับ  ในพยางค์อื่น

き เป็นอักษรลำดับที่ 7 อยู่ระหว่าง か (คะ) กับ く (คุ) ในการจัดลำดับอักษรปัจจุบัน ส่วนการจัดลำดับแบบอิโระฮะ き เป็นอักษรลำดับที่ 38 อยู่ระหว่าง さ (ซะ) กับ ゆ (ยุ)

## อักษรแบบอื่น
ข้อความภาษาญี่ปุ่นทั่วไปไม่เติมฮันดะกุเต็งบนคิ แต่อาจนักภาษาศาสตร์อาจเติมฮันดะกุเต็งบนคิ き゚, キ゚ เพื่อแสดงเสียง 

## ลำดับขีด

ฮิระงะนะ き มีลำดับขีด 3 หรือ 4 ขีดดังนี้
# ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน
# ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกลาง
# ขีดเส้นเฉียงลงด้านขวาตัดกับสองเส้นแรก แล้วตวัดไปทางซ้าย
# ขีดเส้นโค้งหงายด้านล่างจากซ้ายไปขวา (เป็นการเขียนด้วยลายมือ ส่วนในงานพิมพ์ มักจะเชื่อมกับเส้นที่สาม)

คะตะกะนะ キ มีลำดับขีด 3 ขีดดังนี้
# ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน
# ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกลาง
# ขีดเส้นเฉียงลงด้านขวาตัดกับสองเส้นแรก

## คันจิ
ตัวอย่างคันจิที่อ่านว่าคิ และขึ้นต้นด้วยคิ มีดังนี้

## อ้างอิง

หมวดหมู่:คะนะ
ทงกัตสึ

thumb|กัตสึเคอร์รี

**ทงกัตสึ** () เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ 

โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20

คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890

คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930

## อ้างอิง

หมวดหมู่:อาหารจากเนื้อหมูของญี่ปุ่น
หมวดหมู่:อาหารทอดในน้ำมันท่วมของญี่ปุ่น
หมวดหมู่:หมูทอด
หมวดหมู่:เกล็ดขนมปัง
หมวดหมู่:คำศัพท์เกี่ยวกับอาหารญี่ปุ่น
หมวดหมู่:โยโชกุ
ยากุป โกลัส

**ยากุป โกลัส** (; 3 พฤศจิกายน ค.ศ. 1882 – 13 สิงหาคม ค.ศ. 1956) มีชื่อจริงคือ **มิตส์เกียวิช กันสตัญชิน มีคัยลาวิช** () เป็นทั้งนักเขียนและกวีของประชาชนชาวเบลารุสแห่งเบลารุสสาธารณรัฐสังคมนิยมโซเวียต (ค.ศ. 1926) และเป็นสมาชิก (ค.ศ. 1928) และรองประธาน (ตั้งแต่ ค.ศ. 1929) ของบัณฑิตยสถานวิทยาศาสตร์เบลารุส

ในผลงานของเขา ยากุป โกลัส เป็นที่รู้จักในด้านความเห็นอกเห็นใจต่อชาวชนบทเบลารุสสามัญชน นี่เป็นสิ่งที่เห็นได้ชัดจากนามปากกาของเขาที่ใช้ชื่อ "โกลัส" ซึ่งหมายถึง "กรรณแห่งเมล็ดพืช" ในภาษาเบลารุส เขาได้เขียนบทกวีสะสมชุด *เพลงแห่งการถูกจองจำ*

(ค.ศ. 1908) และ *เพลงแห่งความเศร้าโศก* (; ค.ศ. 1910), บทกวี *แผ่นดินใหม่* (; ค.ศ. 1923) และ *นักดนตรีไซมอน* (; ค.ศ. 1925) ตลอดจนเรื่องแต่ง และบทละครต่างๆ บทกวีของเขาชุด *กระท่อมของชาวประมง* (; ค.ศ. 1947) เป็นเรื่องราวเกี่ยวกับการต่อสู้หลังจากการรวมกันของเบลารุสกับรัฐโซเวียต ผลงานไตรภาคของเขาชุด *ที่ทางแยก*

(ค.ศ. 1954) เป็นเรื่องราวเกี่ยวกับชีวิตก่อนการปฏิวัติของชาวชนบทเบลารุสกับปัญญาชนประชาธิปไตย เขาได้รับรางวัลรัฐสหภาพโซเวียต ใน ค.ศ. 1946 และ 1949

## อ้างอิง

หมวดหมู่:สมาชิกพรรคคอมมิวนิสต์แห่งสหภาพโซเวียต
หมวดหมู่:นักเขียนชาวเบลารุส
หมวดหมู่:กวีชาวเบลารุส
หน่วยวัด

**หน่วยวัด** () คือขนาดของปริมาณที่แน่นอน ซึ่งถูกนิยามและใช้โดยข้อตกลงหรือกฎหมาย ที่ใช้เป็นมาตรฐานสำหรับการวัดปริมาณทางกายภาพ โดยปริมาณทางกายภาพอื่น ๆ สามารถเขียนแทนได้ในรูปผลคูณของหน่วยวัด

ตัวอย่างเช่น ความยาว เป็นปริมาณทางกายภาพ โดยเมตร (สัญลักษณ์ m) เป็นหน่วยความยาวที่แสดงถึงความยาวซึ่งถูกกำหนดไว้อย่างแน่นอน ดังนั้น เมื่อต้องการสื่อถึงความยาว "10&nbsp;เมตร" (หรือ 10&nbsp;m) ความหมายที่แท้จริงจะหมายถึง 10 เท่าของความยาวซึ่งถูกกำหนดไว้อย่างแน่นอนที่เรียกว่า "เมตร"

นิยาม ข้อตกลง และการใช้งานหน่วยวัดต่าง ๆ ได้มีบทบาทที่สำคัญสำหรับการทำความเข้าใจองค์ความรู้ต่าง ๆ ของมนุษย์ตั้งแต่ยุคแรกจนถึงยุคปัจจุบัน โดยได้มีระบบการวัดหลายระบบที่ใช้กันอย่างแพร่หลาย และปัจจุบันก็ได้มีมาตรฐานสากลที่เรียกว่าระบบหน่วยวัดระหว่างประเทศ หรือระบบเอสไอขึ้น ซึ่งเป็นรูปแบบปัจจุบันของระบบเมตริก

## อ้างอิง

หมวดหมู่:หน่วยวัด
วิลเลียม จี. มอร์แกน

thumb|175px|วิลเลียม จี. มอร์แกน

**วิลเลียม จี. มอร์แกน** (ค.ศ. 1870-1942) เป็นผู้คิดค้นกีฬาวอลเลย์บอล หรือเดิมเรียก "มินโทเนตต์" (Mintonette) เขาเกิดในล็อกพอร์ต รัฐนิวยอร์ก สหรัฐอเมริกา เขาพบกับเจมส์ ไนสมิท ผู้คิดค้นกีฬาบาสเกตบอล ขณะที่มอร์แกนกำลังศึกษาอยู่ที่วิทยาลัยสปริงฟีลด์ รัฐแมสซาชูเซตส์ ใน ค.ศ. 1892 เช่นเดียวกับไนสมิท มอร์แกนเข้าทำงานในด้านพลศึกษาที่วายเอ็มซีเอ (ชื่อไทยแปลว่า เยาวมานพคริสเตียนอมาตยสมาคม) โดยได้รับอิทธิพลจากไนสมิทและบาสเกตบอล ใน ค.ศ. 1895 ที่โฮลโยค รัฐแมสซาชูเซตส์ มอร์แกนได้คิดค้น "มินโทเนตต์" ซึ่งเป็นกีฬาประเภททีมที่รุนแรงน้อยกว่า ซึ่งเหมาะสมสำหรับสมาชิกที่มีอายุมากของวายเอ็มซีเอมากกว่า แต่ยังเป็นกีฬาที่ยังต้องอาศัยทักษะด้านกรีฑา ภายหลังอัลเฟรดเอสฮัลสตีด เฝ้าชมมินโทเนตต์และเปลี่ยนชื่อเป็น "วอลเลย์บอล" เพราะหัวใจของกีฬา คือ การ "เล่นวอลเลย์บอล" ไปและกลับข้ามตาข่าย

มอร์แกนเสียชีวิตใน ค.ศ. 1942 มีโรงเรียนประถมในไฮลโยค ชื่อ โรงเรียนวิลเลียม มอร์แกน ซึ่งตั้งตามชื่อเขา

หมวดหมู่:นักวอลเลย์บอลชายชาวอเมริกัน
หมวดหมู่:ชาวอเมริกันเชื้อสายเวลส์
สุรสิทธิ์ วงศ์วิทยานันท์

**สุรสิทธิ์ วงศ์วิทยานันท์** (เกิด 11 สิงหาคม พ.ศ. 2501)  เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดกำแพงเพชร อดีตนายทะเบียนพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎร แบบสัดส่วน และอดีตสมาชิกวุฒิสภาจังหวัดกำแพงเพชร

## ประวัติ
สุรสิทธิ์ เกิดเมื่อวันที่ 11 สิงหาคม พ.ศ. 2501 ที่อำเภอขาณุวรลักษบุรี จังหวัดกำแพงเพชร เป็นบุตรนายจั๊ว กับนางเล็ก แซ่เตียว มีพี่น้อง 5 คน ด้านครอบครัวสมรสกับนางโชติมา วงศ์วิทยานันท์ มีบุตร 2 คน

สำเร็จการศึกษาระดับปริญญาตรี คณะศิลปศาสตร์ สาขาศิลปศาสตร์ และระดับปริญญาโท คณะศิลปศาสตร์ สาขายุทธศาสตร์การพัฒนา จากมหาวิทยาลัยราชภัฏนครสวรรค์

## งานการเมือง
อดีตเป็นผู้ใหญ่บ้านหมู่ 5 บ้านปางมะค่า และกำนันตำบลปางมะค่า อำเภอขาณุวรลักษบุรี ตามลำดับ ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดกำแพงเพชรเป็นสมาชิกวุฒิสภาไทย ชุดที่ 9 จนกระทั่งถึง การรัฐประหาร 19 กันยายน พ.ศ. 2549 ต่อมาในการเลือกตั้งสมาชิกสภาผู้แทนราษฎรปี พ.ศ. 2550 สุรสิทธิ์สมัครเข้าสังกัดพรรคพลังประชาชน และลงเลือกตั้งแบบสัดส่วน กลุ่มที่ 1 ลำดับที่ 7 ไม่ได้รับการเลือกตั้งในคราวแรก แต่ได้รับเลือกขึ้นมาเป็นสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2551

ในการเลือกตั้งปี พ.ศ. 2554 สุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลยิ่งลักษณ์ ชินวัตร และที่ปรึกษารัฐมนตรีช่วยว่าการกระทรวงคมนาคม ตามลำดับ

ในปี พ.ศ. 2562 ได้รับเลือกตั้งเป็น สส.แบบบัญชีรายชื่อ พรรคพลังประชารัฐ

### สมาชิกสภาผู้แทนราษฎร
สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดกำแพงเพชร สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสุรสิทธิ์ วงศ์วิทยานันท์ , เว็บไซต์รัฐสภาไทย
*บัญชีแสดงรายการทรัพย์สินและหนี้สิน (นายสุรสิทธิ์ วงศ์วิทยานันท์), กรมการปกครอง
*ข้อมูลนักการเมืองไทย (นายสุรสิทธิ์ วงศ์วิทยานันท์), ศูนย์ข้อมูลนักการเมืองไทย

หมวดหมู่:นักการเมืองจากจังหวัดกำแพงเพชร
หมวดหมู่:สมาชิกวุฒิสภาจังหวัดกำแพงเพชร
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากมหาวิทยาลัยราชภัฏนครสวรรค์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ป.ช.
Burma VJ

***Burma VJ: Reporting from a Closed Country*** เป็นหนังสารคดีเกี่ยวกับการประท้วงรัฐบาลเผด็จการพม่าในเดือนกันยายน 2007 กำกับโดย Anders Østergaard ผู้กำกับชาวเดนมาร์ก ออกเผยแพร่ปี 2008 ภาพบางส่วนถ่ายโดยกล้องมือถือ ฟุตเทจอีกจำนวนหนึ่งถูกลักลอบนำออกมาจากพม่า โดยการส่งต่อแผ่นบันทึกหรือทางอินเทอร์เน็ต ส่วนที่เหลือถูกถ่ายทำจำลองขึ้นมาใหม่ ซึ่งทำให้เกิดการวิพากษ์วิจารณ์

## อ้างอิง

## แหล่งข้อมูลอื่น
* 
* 
* *[http://www.rottentomatoes.com/m/burma-vj/ Burma VJ]* ที่ Rotten Tomatoes
* หน้าเว็บที่เทศกาลซันแดนซ์ 2009

หมวดหมู่:ภาพยนตร์สารคดี
เฟมาร์น

thumb|เฟมาร์น

**เฟมาร์น** (; ) เป็นเกาะในทะเลบอลติก นอกจากฝั่งทิศตะวันออกของรัฐชเลสวิช-ฮ็อลชไตน์ ประเทศเยอรมนี อยู่ในเขตโอสโทรลชไตน์ ตั้งเป็นเมืองตั้งแต่ปี ค.ศ. 2003 เมืองมีประชากร 12,942 คน (31 ธันวาคม ค.ศ. 2010)

## อ้างอิง

หมวดหมู่:เกาะในประเทศเยอรมนี
ราโชมอน (ภาพยนตร์)

***ราโชมอน*** () เป็นภาพยนตร์ญี่ปุ่นแนวลึกลับอาชญากรรมปี ค.ศ. 1950 กำกับโดยอากิระ คูโรซาวะ ร่วมกับตากล้องคาซูโอะ มิยางาวะ นำแสดงโดยโทชิโร่ มิฟูเนะ, มาซายูกิ โมริ, มาจิโกะ เคียว และ ทากาชิ ชิมูระ ดัดแปลงจากเรื่องสั้นของรีวโนซูเกะ อากูตางาวะ สองเรื่อง (ได้แก่ "ราโชมอน" ซึ่งเป็นที่มาของฉาก และ "ในป่าละเมาะ" ซึ่งเป็นที่มาของตัวละครและเรื่อง)

*ราโชมอน*เป็นภาพยนตร์ที่ทำให้ อากิระ คูโรซาวะและภาพยนตร์ญี่ปุ่นทั้งหมดได้รับความสนใจจากผู้ชมชาวตะวันตก แม้จะฉายเพียงไม่กี่โรงก็ตาม และถือเป็นผลงานชิ้นเอกเรื่องหนึ่งของคูโรซาวะอีกด้วย

## อ้างอิง

#### หนังสืออ่านเพิ่ม
* Davidson, James F. "Memory of Defeat in Japan: A Reappraisal of Rashomon". *Rashomon*. Ed. Donald Richie. New Brunswick: Rutgers UP, 1987. page 159-166.
* Erens, Patricia. *Akira Kurosawa: a guide to references and resources*. Boston: G.K.Hall, 1979.
* Heider, Karl G. "The Rashomon Effect: When Ethnographers Disagree". American Anthropologist volume 90, March 1988. page 73–81.
* Kauffman, Stanley. "The Impact of Rashomon". *Rashomon*. Ed. Donald Richie. New Brunswick: Rutgers UP, 1987. page 173-177.
* McDonald, Keiko I. "The Dialectic of Light and Darkness in Kurosawa's Rashomon". *Rashomon*. Ed. Donald Richie. New Brunswick: Rutgers UP, 1987. page 183-192.
* Richie, Donald. "Rashomon". *Rashomon*. Ed. Donald Richie. New Brunswick: Rutgers UP, 1987. page 1-21.
* Richie, Donald. *The Films of Akira Kurosawa*. 2nd ed. Berkeley and Los Angeles: University of California P, 1984.
* Sato, Tadao. "Rashomon". *Rashomon*. Ed. Donald Richie. New Brunswick: Rutgers UP, 1987. page 167-172.
* Tyler, Parker. "Rashomon as Modern Art". *Rashomon*. Ed. Donald Richie. New Brunswick: Rutgers UP, 1987. page 149-158.

## แหล่งข้อมูลอื่น

* 
* 
* 
* 
* 
* Criterion Collection essay by Stephen Prince 
* Criterion Collection essay by Akira Kurosawa 

หมวดหมู่:ภาพยนตร์ญี่ปุ่น
หมวดหมู่:ภาพยนตร์ญี่ปุ่นที่ออกฉายในปี พ.ศ. 2493
หมวดหมู่:ภาพยนตร์ที่กำกับโดย อากิระ คูโรซาวะ
อะกรูวีไคนด์ออฟเลิฟ

**อะกรูวีไคนด์ออฟเลิฟ** () เป็นเพลงป็อปที่แต่งขึ้นในปี ค.ศ. 1965 โดย โทนี ไวน์ และแคโรล เบเยอร์ เซเกอร์ นักแต่งเพลงชาวอเมริกัน  ดัดแปลงทำนองมาจากท่อนรอนโด ของโซนาตาหมายเลข 5 ในบันไดเสียง จี เมเจอร์ (Sonatina No.5 in G major, op. 36)  ผลงานในปี ค.ศ. 1797 ของมูซิโอ คลีเมนตี (1752-1832) คีตกวีชาวอิตาเลียน

เพลงนี้ได้รับการบันทึกเสียงครั้งแรกในปี ค.ศ. 1965 โดยวงดูโอชื่อ ไดแอนแอนด์แอนนิตา (Dianne & Annita) และมีการบันทึกเสียงอีกหลายครั้ง โดยแพตตี ลาเบลล์ (1965), เพทูลา คลาร์ก (1966), เดอะไมนด์เบนเดอส์ (1965), ฟิล คอลลินส์ (1988) และนีล ไดมอนด์ (1993)

ในปี 1965 กลุ่มดนตรีป็อปชื่อ เดอะไมนด์เบนเดอส์ (The Mindbenders) จากเมืองแมนเชสเตอร์ ได้บันทึกเสียงซิงเกิลเพลงนี้ และประสบความสำเร็จเป็นอย่างสูง ขึ้นถึงอันดับ 2 ชาร์ตซิงเกิลแห่งสหราชอาณาจักร  และบิลบอร์ดฮอต 100  

ต่อมาในปี 1988 ฟิล คอลลินส์ ได้บันทึกเสียงเพลงนี้เพื่อประกอบภาพยนตร์เรื่อง *[[บัสเตอร์]]* (1988) ที่เขาแสดงนำ ซิงเกิลฉบับนี้ขึ้นถึงอันดับหนึ่งทั้งในสหราชอาณาจักร และสหรัฐอเมริกา  เป็นซิงเกิลเดียวของคอลลินส์ที่ขึ้นถึงอันดับ 1 ในทั้งสองประเทศ  และทำให้เขาได้รับการเสนอชื่อเข้าชิงรางวัลแกรมมี สาขานักร้องชายยอดเยี่ยม ประเภทเพลงป็อป ครั้งที่ 31 แต่พ่ายแพ้ให้กับบ็อบบี แมคเฟอร์ริน  

## อ้างอิง

หมวดหมู่:ซิงเกิลในปี พ.ศ. 2520
หมวดหมู่:เพลงภาษาอังกฤษ
หมวดหมู่:ซิงเกิลในปี พ.ศ. 2508
หมวดหมู่:ซิงเกิลในปี พ.ศ. 2531
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ปลาปักเป้าหนามทุเรียนหนามยาว

**ปลาปักเป้าหนามทุเรียนหนามยาว** หรือ **ปลาปักเป้าสามแถบ**  (; ) เป็นปลาปักเป้าชนิดหนึ่ง จัดอยู่ในวงศ์ปลาปักเป้าฟัน 2 ซี่ (Diodontidae)

มีตัวค่อนข้างกลมและแบนทางด้านบนเล็กน้อย หัวขนาดใหญ่เรียวเล็กลงไปทางหาง ตากลมโตกลอกไปมาได้และมีหนังตายื่นลงมาเป็นติ่ง ปากหนามีฟันเชื่อมต่อกัน ครีบหูมีขนาดใหญ่คลี่ออกคล้ายพัด ครีบหลังมีอันเดียวอยู่เยื้องไปทางหาง ไม่มีครีบท้อง ครีบทวารอยู่ตรงกับครีบหลัง ครีบหางโค้งกลม ขนาดโตเต็มที่ได้ถึง 50 เซนติเมตร ผิวลำตัวเป็นหนังย่นและมีหนามแข็งพับลู่ไปทางหาง ซึ่งเมื่ออยู่ในยามปกติก็เห็นได้ชัดเจน แต่จะตั้งขึ้นเมื่อตกใจหรือถูกรบกวนและพองตัวได้ พื้นลำตัวมีสีน้ำตาลเขียว มีลายจุดสีดำเป็นปื้นตามลำตัวและบนหลัง ซึ่งเมื่อปลาโตขึ้นจุดเหล่านี้จะค่อย ๆ จางไป

จัดเป็นปลาปักเป้าที่มีขนาดใหญ่ชนิดหนึ่ง พบกระจายพันธุ์อย่างกว้างขวางในแนวปะการังเขตร้อนและเขตอบอุ่น ตั้งแต่ฟลอริดา, บาฮามาส, บราซิล, หมู่เกาะกาลาปากอส, เกาะอีสเตอร์ รอบ ๆ แอฟริกาใต้, เรอูนียง, ทะเลแดง, มาดากัสการ์, มอริเชียส, หมู่เกาะฮาวาย, อ่าวเบงกอล, อินโด-แปซิฟิก, ทะเลอันดามัน, อ่าวไทย, อ่าวตังเกี๋ย, ทะเลเหลือง, ทะเลจีนใต้, ทะเลจีนตะวันออก พบไปจนถึงทะเลญี่ปุ่น, ทะเลฟิลิปปิน และเกรตแบร์ริเออร์รีฟ

เป็นปลาที่ไม่ใช้เนื้อในการบริโภค แต่นิยมทำมาเป็นเครื่องประดับ โดยนำมาสตัฟฟ์เมื่อเวลาที่พองตัวออก และเลี้ยงเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูล 

หมวดหมู่:วงศ์ปลาปักเป้าฟัน 2 ซี่
หมวดหมู่:ปลาน้ำเค็ม
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาทวีปอเมริกาใต้
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:ปลาที่พบในประเทศออสเตรเลีย
รูบีทิวสเดย์

**รูบีทิวสเดย์** () เป็นเพลงของเดอะโรลลิงสโตนส์ บันทึกเสียงในปี ค.ศ. 1966 วางจำหน่ายซิงเกิลในเดือนมกราคม 1967 คู่กับเพลง  "Let's Spend the Night Together" ขึ้นถึงอันดับหนึ่งชาร์ตบิลบอร์ดฮอต 100 และอันดับสามชาร์ตซิงเกิลแห่งสหราชอาณาจักร

เพลงนี้เป็นเพลงแนวบาโรกป็อป แต่งโดยคีธ ริชาร์ด  ริชาร์ดเคยให้สัมภาษณ์ว่า เขาแต่งเพลงนี้ในห้องพักโรงแรมที่ลอสแอนเจลิสภายหลังการแสดงที่เมืองนั้น เนื้อเพลงกล่าวถึงกรูปปี  สาววัยรุ่นใจแตกที่คอยติดตามชมการแสดงของวง และพลีกายร่วมหลับนอนกับนักดนตรีที่ชื่นชอบ ดังกล่าวถึงในเนื้อเพลงว่า พวกเธอหมุนเวียนเปลี่ยนหน้าไม่ซ้ำกันในแต่ละวัน จนไม่มีใครจำชื่อได้ ("Who could hang a name on you?/When you change with every new day/Still I'm gonna miss you.") ต้องเรียกชื่อไปตามวันว่า "รูบี (วันอังคาร)" 

ริชาร์ดเขียนในหนังสืออัตชีวประวัติว่า เด็กสาวคนนั้นชื่อ ลินดา คีธ  ได้รับการแนะนำจากจิมิ เฮนดริกซ์และคบหาเป็นแฟนสาวของเขาอยู่ระยะหนึ่ง เธอเสพยาเสพติดจนเตลิดไป เขาไปที่บ้านของคีธและเล่าเรื่องราวให้พ่อแม่ของเธอฟัง พ่อของคีธติดตามลูกสาวไปถึงนิวยอร์ก ใช้คำสั่งศาลบังคับให้เธอกลับบ้าน กักบริเวณ และเข้ารับการบำบัดยา เธอมองว่าการกระทำของริชาร์ดเป็นการทรยศ และไม่ยอมพูดกับเขาอยู่หลายปี 

นิตยสารโรลลิงสโตนได้จัดให้เพลงนี้อยู่ในอันดับที่ 303 ของ 500 เพลงยอดเยี่ยมตลอดกาล จากการจัดอันดับในปี 2004   

## อ้างอิง

หมวดหมู่:เพลงในปี พ.ศ. 2510
หมวดหมู่:ซิงเกิลในปี พ.ศ. 2510 
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเดอะโรลลิงสโตนส์
บ่างฟิลิปปิน

**บ่างฟิลิปปิน** (; ) เป็นสัตว์เลี้ยงลูกด้วยนมชนิดหนึ่ง

บ่างฟิลิปปินจัดเป็นสิ่งมีชีวิตเพียงหนึ่งในสองชนิดเท่านั้นที่อยู่ในอันดับบ่าง (Dermoptera) ที่ยังคงดำรงเผ่าพันธุ์มาจนถึงปัจจุบัน (อีกชนิดหนึ่งนั้นคือ บ่าง (*Galeopterus variegatus*)) และเป็นเพียงชนิดเดียวเท่านั้นในสกุล *Cynocephalus*

บ่างฟิลิปปินมีรูปร่างลักษณะคล้ายกับบ่างที่พบในภูมิภาคอินโดจีนและแหลมมลายู แต่มีขนาดที่เล็กกว่าและมีน้ำหนักตัวที่เบากว่า โดยมีความยาวประมาณ 14-17 นิ้ว น้ำหนักประมาณ 1-1.7 กิโลกรัม มีหัวโต หูเล็ก ตาโต พังผืดมีขนาดใหญ่และมีกรงเล็บเท้าเป็นพังผืด สามารถปีนต้นไม้เพื่อร่อนได้อย่างรวดเร็ว  และสามารถร่อนได้ไกลกว่า 100 เมตร

บ่างฟิลิปปินมีฟันทั้งหมด 34 ซี่ ใช้สำหรับกินอาหารจำพวก ยอดไม้, ใบไม้อ่อน หรือดอกไม้ มีพฤติกรรมคล้ายกับบ่าง คือ ออกหากินในเวลากลางคืน พักผ่อนในเวลากลางวันตามโพรงไม้หรือพุ่มไม้หนา  ใช้เวลาตั้งท้องนาน 2 เดือน ลูกอ่อนจะยังเกาะที่หน้าท้องและดูดนมของแม่

บ่างฟิลิปปิน จะพบได้เฉพาะบนเกาะมินดาเนาและเกาะโบฮอล ในหมู่เกาะฟิลิปปินเท่านั้น ถูกล่าโดยมนุษย์เพื่อนำเนื้อไปทำอาหาร และกำจัดลงเพราะเป็นศัตรูของพืชสวน เช่น มะพร้าว หรือผลไม้ต่าง ๆ  เป็นต้น

## อ้างอิง

## ดูเพิ่ม
*บ่าง

## แหล่งข้อมูลอื่น
*

หมวดหมู่:บ่าง
หมวดหมู่:สัตว์ที่พบในประเทศฟิลิปปินส์
นกแว่นสีเทา

thumb|''Polyplectron bicalcaratum''
**นกแว่นสีเทา** หรือ **นกแว่นเหนือ** () เป็นนกขนาดใหญ่ในวงศ์ไก่ฟ้าและนกกระทาพบในเอเชียตะวันออกเฉียงใต้ เป็นนกประจำชาติของประเทศพม่า

## ลักษณะ
นกแว่นสีเทาเป็นนกขนาดกลางถึงใหญ่ มีขนาดความยาวลำตัวประมาณ 55–75 เซนติเมตร มีขนทั่วตัวสีเทาน้ำตาล คือสีพื้นเป็นสีน้ำตาลไหม้ มีจุดขาวเล็ก ๆ กระจายอยู่ทั่วไป ทำให้ดูเป็นสีออกเทา มีแว่นรูปไข่ที่ปีกและหาง ซึ่งแว่นนี้เป็นสีม่วงแดงเหลือบเขียว ตัวผู้มีขนหงอนสีเทาน้ำตาลเล็กน้อยและมีเดือยข้างละ 2 อัน ส่วนตัวเมียไม่มีขนหงอนและเดือย และแว่นมีขนาดเล็กกว่าเล็กน้อย ทั้งตัวผู้และตัวเมียมีหางยาวเหมือนกัน และขามีสีเทา

## การกระจายพันธุ์
นกแว่นสีเทามีถิ่นกำเนิดบริเวณเทือกเขาหิมาลัย รัฐสิกขิม รัฐอัสสัม พม่า เวียดนาม ลาว ตังเกี๋ย สำหรับประเทศไทยมีทางภาคเหนือของประเทศเป็นส่วนใหญ่ นอกจากนั้นอาจพบทางภาคตะวันตกและภาคตะวันออกเฉียงเหนือบางส่วน

## อนุกรมวิธาน
มี 3 ชนิดย่อยและอีกหนึ่งชนิดที่ยังไม่แน่ชัด:
* *P. b. bicalcaratum* Linnaeus, 1758 - **Common Grey Peacock-Pheasant**
* *P. b. ghigii* Delacour & Jabouille, 1924 - **Ghigi's Grey Peacock-Pheasant**
* *P. b. bailyi* Lowe, 1925 - **Lowe's Grey Peacock-Pheasant** (ยังเป็นที่โต้เถียง)
* *P. b. bakeri* Lowe, 1925 - **Northern Grey Peacock-Pheasant**

## อ้างอิง

* Kimball, Rebecca T.; Braun, Edward L.; Ligon, J. David; Lucchini, Vittorio & Randi, Ettore (2001): A molecular phylogeny of the peacock-pheasants (Galliformes: *Polyplectron* spp.) indicates loss and reduction of ornamental traits and display behaviours. *[[Biological Journal of the Linnean Society|Biol. J. Linn. Soc.]]* **73**(2): 187–198.  PDF fulltext
* Lowe, Percy R. (1924): Some notes on the genus *Polyplectron*. *[[Ibis (journal)|Ibis]]* **67**(2): 476–484. 

## แหล่งข้อมูลอื่น

* BirdLife Species Factsheet

หมวดหมู่:วงศ์ไก่ฟ้าและนกกระทา
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
หมวดหมู่:นกที่พบในประเทศลาว
หมวดหมู่:นกที่พบในประเทศเวียดนาม
หมวดหมู่:นกที่พบในประเทศพม่า
นกแว่นสีน้ำตาล

**นกแว่นสีน้ำตาล** หรือ **นกแว่นใต้** () เป็นไก่ฟ้าขนาดกลางในวงศ์ไก่ฟ้าและนกกระทา เป็นญาติใกล้ชิดกับนกแว่นบอร์เนียว (*P. schleiermacheri*) ซึ่งแต่เดิมถือเป็นชนิดเดียวกัน ก่อนจะแยกออกจากกันในภายหลัง

## ลักษณะ
นกแว่นสีน้ำตาลเป็นนกขนาดกลางค่อนข้างใหญ่ มีรูปร่างและขนาดคล้ายนกแว่นสีเทาแต่เล็กกว่า คือมีขนาดความยาวลำตัวประมาณ 56–76 เซนติเมตร สีทั่วตัวออกเป็นสีน้ำตาล แว่นมีสีเขียวอมเหลืองเหลือบม่วงแดง และจำนวนแว่นดูจะมีมากกว่านกแว่นสีเทา ขามีเดือยข้างละ 2 เดือย ตัวเมียไม่มีเดือย ขาสีเทา ตัวผู้หางอาจยาวกว่า 25 เซนติเมตร หัวมีพุ่มหงอนเป็นขนสั้น ๆ สีเขียวแกมน้ำเงิน ผิวหน้ามีสีส้ม และจะมีหงอนยาวกว่านกแว่นสีเทา ตัวผู้หนัก 600–700 กรัม ตัวเมียหนัก 450–550 กรัม

## การกระจายพันธุ์และถิ่นอาศัย
พบในคาบสมุทรมลายู สุมาตรา บอร์เนียว ในประเทศไทยพบเฉพาะภาคใต้ตั้งแต่จังหวัดชุมพรลงไปตลอดแนวคาบสมุทรมลายู อาศัยในป่าทึบที่มีต้นไม้หนาแน่น หรือป่าไผ่

## อ้างอิง

* นกแว่นสีน้ำตาล องค์การสวนสัตว์
* 
* Kimball, Rebecca T.; Braun, Edward L.; Ligon, J. David; Lucchini, Vittorio & Randi, Ettore (2001) : A molecular phylogeny of the peacock-pheasants (Galliformes: *Polyplectron* spp.) indicates loss and reduction of ornamental traits and display behaviours. *[[Biological Journal of the Linnean Society|Biol. J. Linn. Soc.]]* **73** (2) : 187–198.  PDF fulltext 
* McGowan, Philip J.K.  (1994) : 148. Malaysian Peacock-pheasant. *In:* del Hoyo, Josep; Elliott, Andrew & Sargatal, Jordi (eds.) : *[[Handbook of Birds of the World]]* (Vol.2: New World vultures to Guineafowl) : 548, plate 58. Lynx Edicions, Barcelona. ISBN 84-87334-15-6
* McGowan, Philip J.K. (1998) : Weights of some birds from the Malaysian forest floor. *[[Forktail (journal)|Forktail]]* **14**: 78. PDF fulltext 

## แหล่งข้อมูลอื่น

* ARKive - images and movies of the Malayan Peacock-Pheasant '' (Polyplectron malacense) '' 
* BirdLife Species Factsheet 
* gbwf.org - Malayan Peacock-Pheasant '' (Polyplectron malacense) '' 
* Red Data Book 

หมวดหมู่:วงศ์ไก่ฟ้าและนกกระทา
หมวดหมู่:นกที่พบในประเทศไทย
หมวดหมู่:นกที่พบในประเทศปากีสถาน
เจ้าชายรัชทายาทซุนฮวี

**องค์ชายรัชทายาทซุนฮวี** (,1551-1563) เป็นพระราชโอรสองค์แรกและองค์เดียวของ พระเจ้ามยองจง พระราชาองค์ที่ 13 แห่ง ราชวงศ์โชซอน 

## พระราชประวัติ
**องค์ชายรัชทายาทซุนฮวี** ประสูติเมื่อปี ค.ศ. 1551 เป็นพระราชโอรสของ พระเจ้ามยองจง ที่ประสูติแต่ พระมเหสีอินซุน จากตระกูลชิม มีพระนามเดิมว่าอะไรไม่ปรากฏ

## สถาปนาเป็นรัชทายาท
ในปี ค.ศ. 1557 ตรงกับปีที่ 12 ในรัชกาล พระเจ้ามยองจง ขณะพระชนม์ได้ 6 พรรษาพระราชบิดาได้สถาปนาพระองค์ขึ้นเป็นรัชทายาท

## สิ้นพระชนม์
**องค์ชายรัชทายาท** สิ้นพระชนม์เมื่อ ค.ศ. 1563 หลังจากดำรงตำแหน่งได้ 6 ปีขณะพระชนมายุเพียง 12 พรรษาในภายหลังพระเจ้ามยองจงได้พระราชทานพระนามให้พระราชโอรสองค์นี้ว่า **องค์ชายรัชทายาทซุนฮวี**

## พระบรมวงศานุวงศ์
* พระปัยกา : พระเจ้าซองจง
* พระปัยยิกา : พระมเหสีจองฮย็อน
* พระอัยกา : พระเจ้าจุงจง
* พระอัยยิกา : พระมเหสีชางกยอง
* พระบิดา : พระเจ้ามยองจง
* พระมารดา : พระมเหสีอินซุน จากตระกูลชิม

หมวดหมู่:ชาวโชซ็อน
หมวดหมู่:ชาวเกาหลี
กวางบึง

thumb
thumb
thumb
**กวางบึง** หรือ **บาราซิงก้า** (; ; ; ) เป็นกวางที่พบในตอนเหนือและตอนกลางของประเทศอินเดียและทางตะวันตกเฉียงใต้ของประเทศเนปาล อดีตพบในประเทศปากีสถานและบังกลาเทศ ชื่อวิทยาศาสตร์ตั้งตามชื่อนักธรรมชาติวิทยาชาวฝรั่งเศส อาลเฟรด ดูโวเซล (Alfred Duvaucel)

คุณสมบัติที่โดดเด่นที่สุดของกวางบึงคือเป็นกวางที่มีกิ่งบนเขา 10 ถึง 14 กิ่งในกวางตัวผู้ที่โตเต็มวัย บางตัวมีถึง 20 กิ่ง ชื่อมาจากลักษณะซึ่งแปลว่า "เขา 12 กิ่ง" ในภาษาฮินดี ในภาษาอัสสัมเรียกว่า *dolhorina*; *dol* แปลว่าบึง ในอินเดียตอนกลางเรียกว่า *goinjak* (ตัวผู้) หรือ *gaoni* (ตัวเมีย)

## ลักษณะ
กวางบึงเป็นกวางขนาดใหญ่พอสมควร สูง  จรดไหล่ หัวถึงลำตัวยาว  ตัวผู้สูงมีขนาดใหญ่กว่าตัวเมีย ตัวผู้หนัก 170–283 กก. (370–620 ปอนด์) ตัวเมียหนัก 130–145 กก. (290–320 ปอนด์) เขายาวประมาณ  เส้นรอบวง  เท่าที่บันทึกไว้ยาวสุด 

## อ้างอิง

## หนังสืออ่านเพิ่ม
* M. Acharya, M. Barad, S.Bhalani, P. Bilgi, M.Panchal, V.Shrimali, W. Solanki, D.M. Thumber. *Kanha Chronicle*, Centre for Environment Education, Ahmedabad in collaboration with the United States National Park Service.

## แหล่งข้อมูลอื่น
* Animal Info: ''Barasingha'' 

หมวดหมู่:วงศ์ย่อยกวาง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศปากีสถาน
นักรบสงครามข้ามจักรวาล

***นักรบสงครามข้ามจักรวาล*** () เป็นภาพยนตร์ ค.ศ. 2012 ของดิสนีย์ แนวนิยายวิทยาศาสตร์มหากาพย์ ว่าด้วย จอห์น คาร์เตอร์ ซึ่งเป็นตัวละครเอกของ เอ็ดการ์ ไรซ์ เบอร์โรห์ ในซีรีส์ 11 ฉบับ เรื่อง *[[บาร์ซูม]]*  ซึ่งทางภาพยนตร์ได้ระบุถึงการครบรอบศตวรรษแห่งการปรากฏของตัวละครใน ค.ศ. 1912

อดีตกัปตันสัมพันธมิตร จอห์น คาร์เตอร์ (เทย์เลอร์ คิทช์) ได้ถูกส่งตัวไปยังดาวอังคารอย่างน่าพิศวง (ซึ่งมีชื่อของโลกแห่งนี้ว่า "บาร์ซูม") ซึ่งเขาจะกลายเป็นส่วนหนึ่งของความขัดแย้งระหว่างประเทศแห่งดาวเคราะห์ ซึ่งมีผู้นำอันประกอบด้วย ทาร์ส ทาร์คัส (วิลเลี่ยม เดโฟ) และเจ้าหญิงเดจา ธอริส (ลินน์ คอลลินส์) ซึ่งคาร์เตอร์ได้อุทิศตนเพื่อปกป้องบาร์ซูมและประชาชนของอาณาจักรแห่งนี้

ภาพยนตร์ชุดนี้เป็นผลงานแบบคนแสดงชุดแรกของ แอนดรูว์ สแตนตัน ซึ่งเป็นผู้กำกับ/นักเขียน และร่วมเขียนโดย มาร์ค แอนดรู กับ ไมเคิล เชบอน ภาพยนตร์ชุดนี้สร้างโดย จิม มอร์ริส, โคลิน วิลสัน และ ลินซี่ย์ คอลลินส์ รวมถึงเพลงประกอบโดย ไมเคิล จีอาคีโน

## เนื้อเรื่องย่อ

## นักแสดงนำ
* เทย์เลอร์ คิทช์ รับบทเป็น จอห์น คาร์เตอร์
* ลินน์ คอลลินส์ รับบทเป็น เดจา ธอริส เจ้าหญิงแห่งฮีเลี่ยม
* วิลเลี่ยม เดโฟ รับบทเป็น ทาร์ส ทาร์คัส นักรบชาวบาร์ซูมและพันธมิตรของจอห์น คาร์เตอร์
* โดมินิค เวสท์ รับบทเป็น ซับ ธัน เจ้าชายแห่งโซดันก้า
* ดาริล ซาบาร่า รับบทเป็น เอ็ดการ์ ไรซ์ เบอร์โรห์ หลานชายของจอห์น คาร์เตอร์

## การเปิดตัว
แม้ว่าการเปิดตัวภาพยนตร์ชุดนี้เดิมกำหนด ณ วันที่ 8 มิถุนายน ค.ศ. 2012 แต่ในเดือนมกราคม ค.ศ. 2010 ทางดิสนีย์ก็ได้เลื่อนกำหนดวันเปิดตัวเป็นวันที่ 9 มีนาคม ค.ศ. 2012 แทน สำหรับเทรลเลอร์ทีเซอร์สำหรับภาพยนตร์รอบปฐมทัศน์ได้จัดขึ้น ณ วันที่ 14 กรกฎาคม ค.ศ. 2011 และได้นำเสนอสื่อ 3 มิติของ *[[แฮร์รี่ พอตเตอร์กับเครื่องรางยมทูต ภาค 2]]* รวมถึง *[[วินนี่เดอะพูห์ (ภาพยนตร์)|วินนี่เดอะพูห์]]* ส่วนตัวอย่างภาพยนตร์อย่างเป็นทางการรอบแรกได้จัดฉายเมื่อ 30 พฤศจิกายน ค.ศ. 2011 และในวันที่ 5 กุมภาพันธ์ ค.ศ. 2012 ได้มีการออกอากาศการส่งเสริมภาพยนตร์เชิงพาณิชย์ในรายการแข่งขันซูเปอร์โบวล์

## อ้างอิง

## แหล่งข้อมูลอื่น
* 
* 
*  ''John Carter'' Film News from ERB, Inc.
* The 1936 Clampett/Burroughs John Carter of Mars Animation Project
* Official John Carter of Mars Website from Edgar Rice Burroughs, Inc.
* Animation test of Tharks for Paramount by Steve Meyer, 2005 
* John Carter Q&A w/ Star Taylor Kitsch  Video Q&A with Taylor Kitsch and visual effects supervisor Sue Rowe about stories on the production of John Carter
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์ดิสนีย์
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ที่ถ่ายทำในเซอร์รีย์
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์ 3 มิติในปี พ.ศ. 2555
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ที่กำกับโดย แอนดรูว์ สแตนตัน
เพนท์อิท, แบล็ก

**เพนท์อิท, แบล็ก** () เป็นเพลงจากอัลบั้มที่สี่ ชุด *Aftermath* ของวงเดอะโรลลิงสโตนส์ วางจำหน่ายเมื่อวันที่ 13 พฤษภาคม ค.ศ. 1966 เป็นซิงเกิลแรกที่ตัดจากอัลบั้มชุดนี้ เดิมเพลงนี้ใช้ชื่อว่า "เพนท์อิทแบล็ก" (Paint It Black) โดยไม่มีเครื่องหมายจุลภาค  คีธ ริชาร์ด ผู้แต่งร่วมระบุว่า จุลภาคในชื่อเพลงถูกเติมขึ้นมาโดยบริษัทเดคคาเรเคิดส์ ผู้จัดจำหน่ายแผ่นเสียง

เพลงนี้เป็นผลงานแต่งร่วมกันของสมาชิกทั้งวง คือ มิก แจ็กเกอร์, คีธ ริชาร์ด, ไบรอัน โจนส์ และบิล ไวแมน แต่ในเครดิตเพลงระบุผิดพลาดว่าเป็นผลงานของ "แจ็กเกอร์/ริชาร์ด" แทนที่จะเป็น "Nanker Phelge" เป็นเพลงในแนวไซเคเดลิกร็อก มีกลิ่นอายของดนตรีอินเดีย มีการนำสิตาร์มาร่วมบรรเลงท่อนริฟฟ์โดยไบรอัน โจนส์ เริ่มจากการเล่นดนตรีในห้องอัด โดยไวแมนเริ่มเล่นเปียโนล้อทำนองออร์แกนของเอริก อีสตัน อดีตผู้จัดการวง จากนั้นชาร์ลี วัตต์ มือกลอง เริ่มตีกลองเป็นจังหวะหลักของเพลง และโจนส์เริ่มเล่นท่อนริฟฟ์สิตาร์ที่มีชื่อเสียง ตามด้วยเสียงร้องโดยแจ็กเกอร์ บรรยายความเศร้าโศก การไว้อาลัยของชายหนุ่มที่เพิ่งสูญเสีย จากความตายของคู่รัก

เพลงนี้ได้รับความนิยม ติดอันดับหนึ่งทั้งชาร์ตบิลบอร์ดฮอต 100 และชาร์ตซิงเกิลแห่งสหราชอาณาจักร และยังติดอันดับหนึ่งชาร์ตซิงเกิลของนิตยสารอาร์พีเอ็มในแคนาดา และดัตช์ทอป 40 ในเนเธอร์แลนด์ เป็นซิงเกิลติดอันดับหนึ่งซิงเกิลแรกแรกในประวัติศาสตร์ ที่มีการนำสิตาร์มาบรรเลง นิตยสารโรลลิงสโตนได้จัดให้เพลงนี้อยู่ในอันดับที่ 174 ของ 500 เพลงยอดเยี่ยมตลอดกาล จากการจัดอันดับในปี 2004

เพลงนี้ยังได้รับการบันทึกเสียงโดยเอริก เบอร์ตัน ในอัลบั้มชุดแรก * Winds of Change* ของวงดิแอนิมอลส์ ในปี 1967 และในอัลบั้ม *The Black-Man's Burdon* ของวงเอริก เบอร์ตัน แอนด์ วอร์ ในปี 1970 เวอร์ชันของวอร์นี้มีความยาวถึง 13:41 นาที ซึ่งถือว่าเป็นซิงเกิลที่มีความยาวมากในขณะนั้น และยังแสดงในการแสดงคอนเสิร์ตของเขาอยู่เสมอ

## อ้างอิง

หมวดหมู่:ซิงเกิลในปี พ.ศ. 2514
หมวดหมู่:ซิงเกิลในปี พ.ศ. 2533
หมวดหมู่:ซิงเกิลในปี พ.ศ. 2509 
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเดอะโรลลิงสโตนส์
กวางชะมดป่า

**กวางชะมดป่า** หรือ **กวางชะมดแคระ** หรือ **กวางชะมดจีน** (, , พินอิน: *Lín shè*) เป็นกวางชะมด (Moschidae) ชนิดหนึ่ง

มีความยาวหัวและลำตัวประมาณ 80-100 เซนติเมตร ความยาวหางประมาณ 3.8-6 เซนติเมตร น้ำหนักประมาณ 8-10 กิโลกรัม

ขนตามลำตัวสีน้ำตาลเข้มหรือน้ำตาลเทา ขนบริเวณหน้าอกเป็นสีน้ำตาลเหลือง มีเขี้ยวงอกมาจากริมฝีปากยาวประมาณ 7.5 เซนติเมตร ไม่มีเขาทั้งตัวผู้และตัวเมีย ตัวผู้มีต่อมผลิตกลิ่นที่ใต้ท้องเพื่อใช้ในการประกาศอาณาเขตและสื่อสารกับตัวเมียคล้ายกับกลิ่นของชะมด (Viverridae)

อาศัยอยู่ในที่ราบสูงประมาณ 2,600-3,600 เมตร จากระดับน้ำทะเล ในตอนใต้ของจีนต่อกับภาคเหนือของเวียดนาม ในที่ ๆ มีอากาศหนาวเย็น มีความสามารถในการปีนป่ายต้นไม้ที่มีความลาดเอียงหรือหน้าผาที่มีความสูงไม่มากนักได้เป็นอย่างดี

สำหรับกวางชะมดป่า ในประเทศไทยมีการเลี้ยงเป็นสัตว์เศรษฐกิจเพื่อเอาสารที่ตัวผู้ผลิตออกมา

## อ้างอิง

หมวดหมู่:วงศ์กวางชะมด
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
หมวดหมู่:ปศุสัตว์
กวางชะมดไซบีเรีย

**กวางชะมดไซบีเรีย** (, , , , ) เป็นกวางชะมด (Moschidae) ชนิดหนึ่ง

มีตัวสั้นป้อม ขนตามลำตัวมีสีน้ำตาลแดง หูตั้ง หางสั้น มีแถบยาวสีขาว 2 แถบ ขนานกันตามความยาวของลำคอ ที่ตะโพกและหลังช่วงท้ายมีจุดสีขาว ไม่มีเขาทั้งตัวผู้และตัวเมีย ตัวผู้มีเขี้ยวบนยาวประมาณ 7 เซนติเมตร โผล่ออกมาจากปากเห็นได้ชัดเจน มีต่อมผลิตกลิ่นอยู่ที่ใต้ท้องระหว่างสะดือกับอวัยวะเพศ

พบกระจายพันธุ์ในเอเชียเหนือ ในป่าไทกาทางตอนใต้ของไซบีเรีย และพบในบางส่วนของมองโกเลีย, มองโกเลียใน, แมนจูเรีย และคาบสมุทรเกาหลี ออกหากินตามลำพังเวลาเช้ามืดหรือพลบค่ำ 

## อ้างอิง

หมวดหมู่:วงศ์กวางชะมด
หมวดหมู่:สัตว์ที่พบในประเทศจีน
ไมค์ เบลส์

right|thumb|ไมค์ เบลส์

**ไมค์ เบลส์** (; 6 สิงหาคม ค.ศ. 1971 — ) เป็นนักกีฬาฮอกกี้น้ำแข็งระดับอาชีพชาวแคนาดา ในตำแหน่งผู้รักษาประตูเขาได้เล่นให้กับทีมบอสตันบรูอินส์ และ ออตตาวาซีเนเตอร์ เขาเข้าเรียนที่มหาวิทยาลัยโอไฮโอสเตต และร่วมลงนามกับบั๊กอายส์ ตั้งแต่ ค.ศ. 1990 ถึง 1992 และได้รับการเกณฑ์จากทางบอสตันให้เข้าเล่นในรอบที่ห้าของรายการ 1990 เอ็นเอชแอลเอ็นทรี่ดราฟท์ เขาร่วมเล่นในการแข่งขันเอ็นเอชแอลโดยเป็นส่วนหนึ่งในสี่ฤดูกาล และมีสถิติสะสมอยู่ที่ 2–15–1 และประตูเฉลี่ยที่ 4.13 ใน 23 เกม เขายังได้เล่นให้กับทีมสตรับอิงไทเกอร์ส ในการแข่งขันดีอีแอล ตั้งแต่ ค.ศ. 2004 ถึง 2010 และในวันที่ 29 มกราคม ค.ศ. 2011 เขาได้เซ็นสัญญาร่วมกับทีม อีเซอรูนโรสเตอร์ส ของดีอีแอล ในตำแหน่งผู้รักษาประตูสแตนบาย

## การฝึกสอน
เมื่อวันที่ 23 กรกฎาคม ค.ศ. 2011 ทีมพิตส์เบิร์กเพนกวินส์ได้จ้างเบลส์เป็นโค้ชพัฒนาฝีมือผู้รักษาประตู รวมถึงผู้ฝึกหัดระดับสมัครเล่น

## อ้างอิง

## แหล่งข้อมูลอื่น
* www.mike-bales.de  - Unofficial Webpage
* Roosters engage Stand-by-Goalie 

หมวดหมู่:นักฮอกกี้น้ำแข็งชาวแคนาดา
หมวดหมู่:ผู้รักษาประตูฮอกกี้น้ำแข็ง
หมวดหมู่:ผู้เล่นไอซ์ฮอกกี้ซูเปอร์ลีก
หมวดหมู่:บุคคลจากรัฐซัสแคตเชวัน
หมวดหมู่:ศิษย์เก่าจากมหาวิทยาลัยโอไฮโอสเตต
ปอทะเล

**ปอทะเล** () เป็นไม้ยืนต้น ใบรูปหัวใจ ขอบใบหยักถี่ ใต้ใบมีขนอ่อน ๆ ปกคลุม ดอกสีเหลือง บานตอนสาย พอตกเย็นจะกลายเป็นสีแดงแล้วหลุดร่วงไป ผลแห้ง แตก พบปอทะเลในบริเวณรอยต่อระหว่างน้ำจืดกับน้ำเค็ม 
## การใช้ประโยชน์
เปลือกปอทะเลใช้ทำเชือก ใบเป็นยารักษาแผล เนื้อไม้ของปอทะเลมีความถ่วงจำเพาะ 0.6 นำไปใช้ในงานช่างไม้ได้ เช่นทำเรือ  เปลือกไม้และรากใช้ต้มทำยาแก้ไข้  ใบอ่อนกินเป็นผัก ชนพื้นเมืองในฮาวายนำเนื้อไม้ไปสร้างเรือแคนู ประเทศในแถบเอเชียนิยมนำปอทะเลไปทำบอนไซ  ชาวโอรังอัซลีในรัฐเปรัก ประเทศมาเลเซียนำเปลือกทำเป็นผงแห้งใช้รักษาโรคติดต่อทางเพศสัมพันธ์
### สารเคมี
Chrysanthemin (Cyanidin-3-glucoside) เป็นแอนโทไซยานินชนิดหลักที่พบในดอกของปอทะเล ใบของปอทะเลมีสารต้านอนุมูลอิสระและ มีกิจกรรมต่อต้าน Tyrosinase 
## อ้างอิง

* Lowry, J.B. (1976). “Floral anthocyanins of some Malesian *Hibiscus* species”. *Phytochemistry* **15**: 1395–1396.
* Masuda, T., Yonemori, S., Oyama, Y., Takeda, Y., Tanaka, T., Andoh, T., Shinohara, A., Nakata, M. (1999). ”Evaluation of the antioxidant activity of environmental plants: activity of the leaf extracts from seashore plants”. *Journal of Agricultural and Food Chemistry* **47**: 1749–1754.
* Masuda, T., Yamashita, D., Takeda, Y., Yonemori, S. (2005). “Screening for tyrosinase inhibitors among extracts of seashore plants and identification of potent inhibitors from *Garcinia subelliptica*”. *Bioscience, Biotechnology and Biochemistry* **69**: 197–201.

หมวดหมู่:สมุนไพร
หมวดหมู่:สกุลชบา
หมวดหมู่:พืชที่ใช้ทำของใช้
หมวดหมู่:พืชที่รับประทานได้
หมวดหมู่:พืชที่มีฤทธิ์ต้านอนุมูลอิสระ
ทีวีบีนิวส์

thumb|300px|ผู้รายงานข่าวของทีวีบีและช่างภาพของสถานี รายงานข่าวเกี่ยวกับการประท้วงองค์การการค้าโลกในฮ่องกงเมื่อ ค.ศ. 2005

**ทีวีบีนิวส์** (; ) หรือที่รู้จักกันใน **กองข่าวและข้อมูล** (新聞及資訊部) เป็นแผนกรวบรวมข่าวจากสถานีโทรทัศน์ทีวีบีของฮ่องกง ซึ่งมีสโลแกนคือ "ทีวีบีใส่ใจ" (無綫新聞 事事關心) นอกจากนี้ ทีวีบีนิวส์ยังทำหน้าที่ในการส่งข่าวตลอด 24 ชั่วโมง

## รายการข่าว
รายงานการสืบสวนและขยายข่าวจะนำเสนอบ่อยครั้งในสามรายการดังต่อไปนี้: ซันเดย์รีพอร์ท (星期日檔案) กับ นิวส์แมกกาซีน (新聞透視) ทางทีวีบีเจด และ เดอะเพิร์ลรีพอร์ท ทางทีวีบีเพิร์ล (明珠檔案) โดยซันเดย์รีพอร์ทและเดอะเพิร์ลรีพอร์ทมุ่งเน้นที่เรื่องราวที่เกี่ยวข้องกับบุคคลและมีวิธีการที่นุ่มนวล ในขณะที่นิวส์แมกกาซีนมุ่งเน้นเพิ่มเติมเกี่ยวกับปัญหาสังคมโดยทั่วไป

## อ้างอิง

* Students and Alumni Working at TVB 

## แหล่งข้อมูลอื่น
* TVB News official website 
* TVB News Channel official website  
* TVB News YouTube Channel
หมวดหมู่:สื่อในฮ่องกง
หมวดหมู่:ทีวีบี
แอลัน พาร์ดิว

**แอลัน สกอตต์ พาร์ดิว** () เกิดเมื่อวันที่ 18 กรกฎาคม ค.ศ. 1961 ที่วิมเบิลดัน กรุงลอนดอน เป็นผู้จัดการทีมฟุตบอลและอดีตนักฟุตบอลอาชีพชาวอังกฤษ

ผลงานของพาร์ดิวที่ประสบความสำเร็จที่สุดคือ การเข้าถึงรอบตัดสินเอฟเอคัพ 2 ครั้ง ในฐานะนักฟุตบอลกับทีมคริสตัลพาเลซ ในปี ค.ศ. 1990 และในฐานะผู้จัดการเวสต์แฮมยูไนเต็ด ในปี ค.ศ. 2006 ถึงแม้ว่าจะพ่ายแพ้ไปในทั้ง 2 ครั้ง 

พาร์ดิว เข้ารับตำแหน่งผู้จัดการทีมนิวคาสเซิลยูไนเต็ด ในปี ค.ศ. 2010 ในต้นฤดูกาล 2014–15 ผลงานของนิวคาสเซิลยูไนเต็ดย่ำแย่มาก โดยแข่งขันไป 6 นัด เก็บคะแนนได้เพียง 3 คะแนนเท่านั้น และยังไม่มีชัยชนะเลย จนมีกระแสเรียกร้องจากผู้สนับสนุนทีมให้พาร์ดิวออกไป แต่เจ้าตัวยืนยันว่าจะไม่ลาออก และหลังจากนั้นผลงานของทีมก็ค่อย ๆ ดีขึ้นในช่วงปลายปีเดียวกัน โดยเอาชนะติดต่อได้ถึง 5 นัด รวมถึงสามารถเอาชนะเชลซี ซึ่งเป็นทีมนำในตารางคะแนนได้ด้วย ที่สนามเซนต์เจมส์พาร์ก โดยถือว่าเป็นความพ่ายแพ้ครั้งแรกของเชลซีในฤดูกาลนี้ด้วย  แต่ต่อมาในต้นปี ค.ศ. 2015 พาร์ดิวได้ลาออกจากตำแหน่งนี้ และเข้ารับตำแหน่งผู้จัดการทีมคริสตัลพาเลซ โดยเริ่มงานแรกด้วยการพาทีมเอาชนะทอตนัมฮอตสเปอร์ไปได้ 2-1 ที่สนามเซลเฮิร์ตพาร์ก ทั้งที่เป็นฝ่ายถูกยิงนำไปก่อน 0-1 อีกทั้งทอตนัมฮอตสเปอร์ก่อนหน้านั้นเพียงนัดเดียว เป็นฝ่ายเอาชนะเชลซี ซึ่งเป็นทีมนำในตารางคะแนนมาแล้วด้วย

## เกียรติประวัติและผลงานที่ผ่านมา
### นักฟุตบอล
;คริสตัลพาเลซ
*เอฟเอคัพ รอบรองชนะเลิศ 1 สมัย: 1989-90
*ฟุตบอลลีกดิวิชัน 2 รอบเพลย์ออฟ ชนะเลิศ 1 สมัย: 1988-89

### ผู้จัดการทีม
;นิวคาสเซิลยูไนเต็ด
*ฤดูการ 2011-2012 จบอันดับ 5 ในพรีเมียร์ลีก ลีกสูงสุดของประเทศ อังกฤษ 
ผ่านเข้าไปเล่นในฟุตบอลยูฟ่ายูโรปาลีก
;เรดดิง
*ฟุตบอลแชมป์ดิวิชัน 2 รอบรองชนะเลิศ 1 สมัย: 1991-92

;เวสต์แฮมยูไนเต็ด
*เอฟเอคัพ รอบรองชนะเลิศ 1 สมัย: 2005-06
*ฟุตบอลลีกแชมเปียนชิป รอบเพลย์ออฟ 1 สมัย 
**ชนะเลิศ  1 สมัย: 2004-05
**รองชนะเลิศ 1 สมัย: 2003-04 

;เซาแทมป์ตัน
*ฟุตบอลลีกโทรฟี 1 สมัย: 2009-10

## อ้างอิง

## แหล่งข้อมูลอื่น
*
*
*Alan Pardew profile  at the League Managers Association

หมวดหมู่:ผู้จัดการทีมฟุตบอลชาวอังกฤษ
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลเซาแทมป์ตัน
หมวดหมู่:ผู้จัดการทีมสโมสรฟุตบอลคริสตัลพาเลซ
หมวดหมู่:นักกีฬาจากลอนดอน
หมวดหมู่:กองกลางฟุตบอล
หมวดหมู่:บุคคลจากวิมเบิลดัน
สนธิสัญญาลาเตรัน

**สนธิสัญญาลาเตรัน** เป็นหนึ่งใน**กลุ่มสนธิสัญญาลาเตรัน ค.ศ. 1929** หรือ**ข้อตกลงลาเตรัน** ซึ่งเป็นความตกลงสามฉบับที่กระทำใน ค.ศ. 1929 ระหว่างราชอาณาจักรอิตาลีกับสันตะสำนัก ให้สัตยาบันเมื่อวันที่ 7 มิถุนายน ค.ศ. 1929 ยุติ "ปัญหาโรมัน" อิตาลีขณะนั้นอยู่ภายใต้รัฐบาลฟาสซิสต์ รัฐบาลอิตาลีชุดต่อมาทั้งหมดต่างถือสนธิสัญญานี้

กลุ่มสนธิสัญญาลาเตรันประกอบด้วยเอกสารสามฉบับ ดังนี้
# สนธิสัญญาการเมืองรับรองเอกราชสมบูรณ์ของสันตะสำนักในนครรัฐวาติกัน ซึ่งถูกก่อตั้งขึ้นนั้น
# ความตกลงระหว่างสันตะปาปากับรัฐบาล (concordat) ซึ่งวางระเบียบฐานะระหว่างคริสตจักรโรมันคาทอลิกกับรัฐอิตาลี
# อนุสัญญาการเงินซึ่งได้เห็นพ้องกันว่าเป็นการชำระหนี้การอ้างสิทธิ์ของสันตะสำนักขั้นสุดท้าย  หลังสูญเสียดินแดนและทรัพย์สิน

การเจรจาเพื่อการชำระหนี้ของปัญหาโรมันเริ่มขึ้นใน ค.ศ. 1926 ระหว่างรัฐบาลอิตาลีกับสันตะสำนัก และเป็นผลให้เกิดความตกลงในข้อตกลงลาเตรันสามฉบับ ลงพระปรมาภิไธยโดย พระเจ้าวิตโตรีโอ เอมานูเอเลที่ 3 แห่งอิตาลี, ลงนามโดย เบนิโต มุสโสลินี นายกรัฐมนตรีอิตาลีและผู้นำ ("ดูเช") แห่งพรรคฟาสซิสต์แห่งชาติ และแทนสมเด็จพระสันตะปาปาปิอุสที่ 11 โดยปีเอโตร กัสปาร์รี เลขาธิการแห่งรัฐคาร์ดินัล เมื่อวันที่ 11 กุมภาพันธ์ ค.ศ. 1929 ความตกลงนี้ลงนามในพระราชวังลาเตรัน จึงเป็นชื่อของสนธิสัญญา

ความตกลงนี้รวมสนธิสัญญาการเมืองซึ่งสถาปนารัฐนครวาติกันและรับรองเอกราชที่บริบูรณ์และเป็นอิสระแก่สันตะสำนัก สมเด็จพระสันตะปาปาถูกผูกมัดให้เป็นกลางในความสัมพันธ์ระหว่างประเทศและงดการไกล่เกลี่ยในข้อถกเถียงเว้นแต่ได้รับการร้องขอจากทุกฝ่ายที่เกี่ยวข้องโดยเฉพาะตลอดไป ความตกลงระหว่างสันตะปาปากับรัฐบาลซึ่งระบุให้นิกายคาทอลิกเป็นศาสนาประจำชาติอิตาลี ความตกลงการเงินได้รับการตอบรับว่าเป็นการชำระหนี้การอ้างสิทธิ์ทั้งหมดของสันตะสำนักต่ออิตาลีซึ่งเกิดจากการสูญเสียอำนาจทางโลกใน ค.ศ. 1870

## อ้างอิง

หมวดหมู่:พ.ศ. 2472
หมวดหมู่:สนธิสัญญาในสมัยระหว่างสงคราม
หมวดหมู่:สนธิสัญญาในคริสต์ศตวรรษที่ 20
หมวดหมู่:นครรัฐวาติกัน
หมวดหมู่:ประวัติศาสตร์อิตาลี
หมวดหมู่:สันตะสำนัก
ปัญหากรุงโรม

**ปัญหากรุงโรม** () เป็นกรณีพิพาททางการเมืองระหว่างรัฐบาลอิตาลีกับสมเด็จพระสันตะปาปาระหว่าง ค.ศ. 1861 ถึง 1929 

ปัญหากรุงโรมเริ่มขึ้นเมื่อกรุงโรมได้รับการประกาศให้เป็นเมืองหลวงของอิตาลีเมื่อวันที่ 27 มีนาคม ค.ศ. 1861 และสิ้นสุดลงด้วยกลุ่มสนธิสัญญาลาเตรัน ระหว่างรัฐบาลมุสโสลินีกับสมเด็จพระสันตะปาปาปิอุสที่ 11 หลังการยึดกรุงโรมเมื่อวันที่ 20 กันยายน ค.ศ. 1870 สมเด็จพระสันตะปาปาทั้งหลายต่างมองว่าตนเป็น "นักโทษในวาติกัน" (prisoners in the Vatican) ตามคำของสมเด็จพระสันตะปาปาปิอุสที่ 9

หมวดหมู่:ปัญหาชาติ
หมวดหมู่:สันตะสำนัก
หมวดหมู่:ราชอาณาจักรอิตาลี
หมวดหมู่:การรวมชาติอิตาลี